গত শনিবার, ২৫ এপ্রিল চট্টগ্রাম নগরের একটি কমিউনিটি সেন্টারে অনুষ্ঠিত হয় বিবিসি বাংলাদেশ সংলাপ। এই পর্বটি চ্যানেল আই’তে প্রচারিত হবে ২৭ এপ্রিল রাত ৮টায়। এবারের পর্বে আলোচক হিসেবে উপস্থিত ছিলেন বিএনপি’র ভাইস চেয়ারম্যান আব্দুল্লাহ আল নোমান, আওয়ামী লীগের প্রচার প্রকাশনা সম্পাদক হাসান মাহমুদ, উইম্যান চেম্বার চট্টগ্রামের ভাইস প্রেসিডেন্ট আইভী রহমান এবং চট্টগ্রাম বিশ্ববিদ্যালয়ের গণযোগাযোগ ও সাংবাদিকতা বিভাগের সহকারী অধ্যাপক রওশন সোমা।